גיא אדלר (קומיקאי)

גיא אדלר (נולד ב־1987) הוא סטנדאפיסט, קומיקאי ותסריטאי ישראלי.

ביוגרפיה
גיא אדלר נולד בשכונת רמת אביב. לאחר סיום הלימודים בתיכון יצא לשנת שירות. למד ספרות באוניברסיטת תל אביב. בשנת 2013 החל להופיע כסטנדאפיסט על במות ובנוסף היה חבר בקבוצת סטנדאפיסטים שכללה בין היתר את תם אהרון.

שימש ככותב לתוכניות "לילה טוב עם אסף הראל", "עד כאן!", ו"מדינת הגמדים".

משנת 2018 הופיע אדלר בתוכנית הסאטירה "פעם בשבוע עם תם אהרון" בהגשת תם אהרון המשודרת בערוץ כאן 11 בה הוא שימש גם ככותב.

בשנת 2021 החל אדלר להגיש פעם בשבוע הסכת אישי בשם "צעקות".

מתגורר בשכונת קריית שלום שבתל אביב עם בת זוגו.

קישורים חיצוניים

 גיא אדלר, בפודקאסט "גיקונומי", 17 בספטמבר 2015
 גיא אדלר יקבע את תו התקן לסטנדאפיסטים החדשים, באתר Time Out תל אביב, 6 בספטמבר 2018
 
 ההסכת "צעקות"

תסריטאים ישראלים
קומיקאים ישראלים
סטנדאפיסטים ישראלים
בוגרי אוניברסיטת תל אביב
ישראלים שנולדו ב-1987